Marcus Furius Camillus

Marcus Furius Camillus (446–365 a.C.n.) fuit miles et vir publicus Romanus. Censuram tenuit, triumphum quater deportavit, quinquiens dictator fuit.

Cursus honorum
Anno 403 a.C.n. censor electus est et anno 401 primo tribunus militum consulari potestate fuit. Collegae eius tum Lucius Valerius L.f. Potitus, Manius Aemilius Mam.f. Mamercinus, Gnaeus Cornelius P.f. Cossus, Kaeso Fabius M.f. Ambustus atque Lucius Iulius L.f. Iullus fuerunt. Tum Faliscos vicit. Cum autem impetum in Falerios faceret, magister Faliscus, ferens in castra Camilli filios nobilium, tradere urbem conatus est. Camillus effecit ut filii rursum Falerios magistrum flagellaverint, et Falisci a benevolentia sua ita moti sunt ut ei se dederint.Titus Livius, ab urbe condita, V 12,5.

Anno 398 iterum tribunus militum electus contra Capenam milites duxit et magnam praedam cepitop.cit., V 14,7. 

Anno 397 primo interrex electusop.cit., V 17, postquam tribuni militum eius anni propter controversias a magistratu se abdicare coacti suntop. cit., V 17. 

Anno sequente primum dictator factus est, Publius Cornelius P.f. Maluginensis eius magister equitum erat. Hoc anno Romani Furio duce Veios, quos decem annos obsesserant, expugnabantop. cit., V 19-22. Fuerat nimirum querimonia vera contra eum, nimirum eius superbiam, et triumphum Romam in quadrigarum curru candidatarumop. cit., V 23,4-7. 

Anno 394 a.C.n. tribunus militum III erat, collegae Lucius Furius L.f. Medullinus, Gaius Aemilius Ti.f. Mamercinus, Lucius Valerius L.f. Poplicola, Spurius Postumius Albinus Regillensis, Publius Cornelius Scipio fuerunt. Tum Furius iterum Faliscos vicit. Senatui persuasit, ut legatio Delphos mitteretur, quae Apollini aurum e praeda Veiorum donum daretop.cit., V 26-28,5.

Anno 391 Camillus iterum interrex factus estop. cit., V 31,8. Eodem anno iniuste distribuendi praedas captas e Veiis accusatus Camillus in exsilium Ardeam sua sponte abiit. Multa decem milium aeris damnatus estop. cit. V 32. Augustinus Hipponensis, de civitate Dei II.17.73..

Anno 390 autem Romani in Capitolino a Gallis anno 390 a.C.n. obsessi eum ex exsilio revocatum dictatorem fecerunt, et ille Gallos pervicit. Romanis, animis exitio urbis defectis, ne Romam ad Veios deseruerint dehortatus est, atqui eis ad urbem denuo condendum persuasit. Propter hoc, cum appellatione conditor secundus Romae honoratus est. Posthac feliciter contra Aequos, Volscos, Etruscos pugnavit, et iterum anno 367 Gallos repulsitop. cit., V 43,6-54,7. 

Et anno 389 Furius interrex atque dictator fuit. Tum Volscos vicit, triumphans in urbem rediitop.cit., VI 1-4,6. 

Anno 386 tribunus militum IV erat atque cum eo Servius Cornelius P.f. Maluginensis, Quintus Servilius Q.f. Fidenas, Lucius Quinctius L.f. Cincinnatus Capitolinus, Lucius Horatius Pulvillus, Publius Valerius L.f. Potitus Poplicola. Furius tum cum Valerio collega in Satricum profectus est, ut Antiates et Hernicos vinceretop.cit., VI 7-10.  

Anno 384 tribunus militum quintum electus est. Collegae eo anno erant: Servius Cornelius P.f. Maluginensis, Publius Valerius L.f. Potitus Poplicola, Servius Sulpicius Rufus, Gaius Papirius Crassus, Titus Quinctius T.f. Cincinnatus Capitolinus. Tum Marcus Manlius T.f. Capitolinus, qui Capitolium a Gallis servaverat et qui anno 385 a.C.n., quod regnum appetisset, ad mortem damnatus erat, supplicio affectus estop.cit., VI 19-20.

Anno 381 a.C.n. denique tribunus VI, collegae Aulus Postumius Albinus Regillensis, Lucius Postumius Albinus Regillensis, Lucius Furius Sp.f. Medullinus, Lucius Lucretius Flavus Tricipitinus, Marcus Fabius K.f. Ambustus erant. Camillo eo anno bellum in Volscos et Tusculum mandatum est, quod feliciter gessitop.cit., VI 22,5-26,8.

Anno 368 Furius a senatu dictator IV nominatus est, ut Gaium Licinium Stolonem arceret, qui consulatum pro ordine plebeio postularet. Furius mox a dictatura se abdicavitop. cit., VI 38. 

Anno 367 ultimum dictator erat et Gallos apud Anionem flumen pervicit. Triumphator IV in urbem revertebatop.cit., VI 42,4.

Anno 365 a.C.n. Furius pestilentia confectus mortuus est.op.cit., VII 1,7.

Nexus externi
Biographia Marci Furii Camilli in pagina imperiumromanum.com (lingua Theodisca)

Notae

Categoria:Dictatores Romani
Categoria:Senatores
Camillus, Marcus
Categoria:Tribuni militum consulari potestate
Categoria:Censores
Categoria:Interreges
Categoria:Mortui 365 a.C.n.
Categoria:Nati saeculo 5 a.C.n.